CELEX: 31989D0201
Language: el
Date: 1989-03-06 00:00:00
Title: 89/201/ΕΟΚ: Απόφαση της Επιτροπής της 6ης Μαρτίου 1989 για τη βελτίωση της αποτελεσματικότητας των γεωργικών διαρθρώσεων στη Γαλλία σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην γαλλική γλώσσα είναι το μόνο αυθεντικό)

Avis juridique important

|

31989D0201

89/201/ΕΟΚ: Απόφαση της Επιτροπής της 6ης Μαρτίου 1989 για τη βελτίωση της αποτελεσματικότητας των γεωργικών διαρθρώσεων στη Γαλλία σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 073 της 17/03/1989 σ. 0059 - 0060

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 6ης Μαρτίου 1989  για τη βελτίωση της αποτελεσματικότητας των γεωργικών διαρθρώσεων στη Γαλλία σύμφωνα με τον κανονισμό (ΕΟΚ) αριθ. 797/85 του Συμβουλίου  (Το κείμενο στη γαλλική γλώσσα είναι το μόνο αυθεντικό)  (89/201/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1137/88 (2), και ιδίως το άρθρο 25 παράγραφος 3,  τον κανονισμό (ΕΟΚ) αριθ. 1272/88 της Επιτροπής της 29ης Απριλίου 1988 για τον καθορισμό των λεπτομερειών εφαρμογής του καθεστώτος ενισχύσεων που αποσκοπούν στην ενθάρρυνση της προσωρινής παύσης καλλιέργειας των αροσίμων γαιών (3),  Εκτιμώντας:  ότι η γαλλική κυβέρνηση ανακοίνωσε στις 21 και 30 Νοεμβρίου 1988, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, τις ακόλουθες διατάξεις:  - διάταγμα αριθ. 80-1049 της 18ης Νοεμβρίου 1988 σχετικά με την προσωρινή παύση καλλιέργειας των αροσίμων γαιών,  - υπουργική απόφαση της 18ης Νοεμβρίου 1988 σχετικά με το ποσό της ενίσχυσης που καταβάλλεται ανά εκτάριο αποσυρομένης γης,  - εγκύκλιος DEPSE/SDSA/C88/αριθ. 7031 της 25ης Νοεμβρίου 1988 ·  ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή πρέπει να αποφασίσει αν, σε συνάρτηση με τη συμφωνία των εν λόγω διατάξεων με τον ανωτέρω κανονισμό και λαμβανομένων υπόψη των στόχων αυτού του κανονισμού καθώς και του δεσμού που πρέπει να υπάρχει μεταξύ των διαφόρων μέτρων, πληρούνται οι όροι χρηματοδοτικής συμμετοχής της Κοινότητας·  ότι οι ανακοινωθείσες διατάξεις αφορούν την εφαρμογή του καθεστώτος προσωρινής παύσης καλλιέργειας των αροσίμων γαιών για τις αιτήσεις που θα υποβληθούν έως τις 31 Δεκεμβρίου 1989· ότι η παρούσα απόφαση πρέπει να αφορά μόνο την περίοδο που αναφέρεται στις διατάξεις αυτές·  ότι η παρούσα απόφαση ελήφθη με την υπόθεση ότι τα προβλεπόμενα μέτρα για την εφαρμογή της κυκλικής αγρανάπαυσης εφαρμόζονται κατά τρόπο που δεν επιβάλλεται ελάχιστη διάρκεια της εναλλαγής·  ότι ο κατάλογος των καλλιεργειών που λαμβάνονται υπόψη για το καθεστώς προσωρινής παύσης της καλλιέργειας των αρόσιμων γαιών και αναφέρονται στην εγκύκλιο της 25ης Νοεμβρίου 1988 πρέπει να συμπληρωθεί συμπεριλαμβάνοντας τα κτηνοτροφικά φυτά που αποτελούν μέρος αμειψισποράς, για να τηρηθούν οι όροι του άρθρου 1α παράγραφος 2 του κανονισμού (ΕΟΚ) αριθ. 797/85·  ότι η χρηματοδοτική συμμετοχή της Κοινότητας, βάσει του καθεστώτος προσωρινής παύσης της καλλιέργειας των γαιών, αφορά μόνο τις αρόσιμες γαίες και ότι, κατά συνέπεια, δεν αφορά τα νωπά λαχανικά, πεπόνια και φράουλες που καλλιεργούνται σε θερμοκήπια ή κάτω από υψηλά στέγαστρα και δεν αποτελούν μέρος αμειψισποράς·  ότι, με την επιφύλαξη των ανωτέρω αναφερομένων παρατηρήσεων, οι ανωτέρω διατάξεις ανταποκρίνονται στους όρους και στους στόχους του τίτλου 01 του κανονισμού (ΕΟΚ) αριθ. 797/85 και ότι είναι σύμφωνες με τον κανονισμό (ΕΟΚ) αριθ. 1272/88·  ότι, εντούτοις, λαμβάνοντας υπόψη τον καινούριο χαρακτήρα του καθεστώτος προσωρινής παύσης της καλλιέργειας των γαιών, η Επιτροπή διατηρεί το δικαίωμα να επανεξετάσει τις ανακοινωθείσες διατάξεις, ιδίως όσον αφορά το ποσό της ενίσχυσης, βάσει εκθέσεως για την εφαρμογή των διατάξεων αυτών, που πρέπει να υποβληθεί από τη Γαλλία δυνάμει του άρθρου 29 του κανονισμού (ΕΟΚ) αριθ. 797/85 και του άρθρου 16 παράγραφος 2 του κανονισμού (ΕΟΚ) αριθ. 1272/88·  ότι ζητήθηκε η γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) για τα χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Οι διατάξεις σχετικά με την προσωρινή παύση της καλλιέργειας των γαιών που αναφέρονται στο διάταγμα αριθ. 88-1049 της 18ης Νοεμβρίου 1988, στην υπουργική απόφαση της 18ης Νοεμβρίου 1988 και στην εγκύκλιο DEPSE/SDSA/C88/αριθ. 7031 της 25ης Νοεμβρίου 1988, οι οποίες ανακοινώθηκαν από τη γαλλική κυβέρνηση σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, πληρούν τους όρους για τη χρηματοδοτική συμμετοχή της Κοινότητας στην κοινή ενέργεια που αναφέρεται στον τίτλο 01 του εν λόγω κανονισμού, υπό τους εξής όρους:  α) η παρούσα απόφαση περιορίζεται στα μέτρα εφαρμογής του καθεστώτος προσωρινής παύσης της καλλιέργειας των αρόσιμων γαιών για τις αιτήσεις που θα υποβληθούν έως τις 31 Δεκεμβρίου 1989·  β) η Γαλλία θα μεριμνήσει ώστε, κατ' εφαρμογή των μέτρων για την κυκλική αγρανάπαυση, να μην επιβάλλεται ελάχιστη διάρκεια για την εναλλαγή·  γ) ο κατάλογος των καλλιεργειών που λαμβάνονται υπόψη για το καθεστώς προσωρινής παύσης της καλλιέργειας των αρόσιμων γαιών, ο οποίος αναφέρεται στην εγκύκλιο της 25ης Νοεμβρίου 1988, πρέπει να τροποποιηθεί για να συμπεριληφθούν τα κτηνοτροφικά φυτά που αποτελούν μέρος της αμειψισποράς·  δ) η χρηματοδοτική συμμετοχή της Κοινότητας δεν αφορά τα νωπά λαχανικά, πεπόνια και φράουλες που καλλιεργούνται σε θερμοκήπια ή κάτω από υψηλά στέγαστρα και δεν αποτελούν μέρος αμειψισποράς.  2. Η Επιτροπή επιφυλλάσσεται του δικαιώματος να προβεί μέχρι τις 31 Δεκεμβρίου 1989 σε αναθεώρηση της παρούσας απόφασης με ισχύ από την ίδια ημερομηνία.  Άρθρο 2  Η παρούσα απόφαση απευθύνεται στη Γαλλική Δημοκρατία.  Βρυξέλλες, 6 Μαρτίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 93 της 30. 3. 1985, σ. 1.  (2) ΕΕ αριθ. L 108 της 29. 4. 1988, σ. 1.  (3) ΕΕ αριθ. L 121 της 11. 5. 1988, σ. 36.